Membeli semua pakaian yang aku mahukan.
Semua barang berharga yang aku inginkan.
Aku akan pergi ke mana saja yang aku mahu.
Aku tidak perlu lagi berasa resah hanya kerana beberapa ribu dolar.
Aku mahu menjaga keluarga aku dengan baik.
Aku mahu hidup sebegitu.
Jadi--
Jadi, sebab itukah kau menangis?
Aku tanya sama ada kau menangis disebabkan perempuan itu.
Yakah?
Perempuan itu... adakah aku menangis kerana dia?
Hei, Han Se.
Jawapan kedua aku...
kau belum dengar lagi.
Ini dia.
Semua yang kau mahukan... ada di dalam ini.
Macam yang kau cakap, aku tidak sehebat kau.
Inilah caranya aku masuk ke Cheongdamdong.
Kau mahu mencubanya?
Ini saja yang boleh aku berikan kepada kau.
Kau perlu lakukan yang lain sendiri.
Yang lain?
Sendiri?
Hei, takkanlah kau fikir aku akan perkenalkan lelaki kepada kau?
Jangan mimpilah! Aku tidak mahu ada apa-apa kaitan dengan kau.
Tapi...
aku akan tolong kau memulakannya.
Ingat satu perkara ini.
Sebaik saja kau mengambilnya, hal antara kita berdua dikira selesai.
Aku faham.
Bab 1
Kalau ingin menjadi hitam, jadilah hitam sepenuhnya. (hitam - kotor)
Hatinya pasti terluka dan sedang mengalami saat yang sukar sekarang.
Dia mungkin berasa marah dan dikhianati.
Dan kemudian dia akan menyalahkan dirinya, bukan?
Memikirkan yang semua ini berlaku kerana dia tidak cukup baik.
Kerana dia telah melakukan perbuatan bodoh.
Tapi nanti... macam mana kalau dia memikirkan untuk mengambil langkah terakhir?
Dia tidak boleh buat begitu!
Apa aku patut buat? Apa aku patut buat?
Kau sukakan dia?
Adakah kau sukakan perempuan itu?
Apa?
Bukankah begitu? Kau berasa risau dan mengambil berat akan keadaannya.
Lagipun, dia telah membuatkan kau menangis.
Hei, adakah menangis bermakna kau sukakan seseorang itu?
Maksudnya kalau aku menonton satu rancangan berkenaan nenek tua yang malang,
kalau aku menangis bermakna ada perasaan cinta yang mula berputik di hati aku ini?
Habis, kenapa kau berkelakuan seperti "pakcik kaki panjang" dia? (penaja rahsia/pemuja dari jauh)
Penawar!
Apa?
Penawar!
Apa yang awak berdua bincangkan begitu lama?
Apa yang eonni Yun Ju katakan? (eonni - kakak)
Yalah, apa yang dia katakan?
Adakah dia dapat tahu mengenai keadaan keluarga kita, jadi dia datang untuk--
Saya sudah mengiklankan rumah ini untuk dijual.
Kita jual sajalah rumah ini,
dan menyewa rumah lain.
Jual rumah ini? Siapa benarkan awak buat begitu?
Saya telah menjual kedai roti kita.
Semenjak Pasar Raya JK dibuka bertentangan dengan kedai kita,
kita asyik mengalami kerugian.
Kalau kita tetap mahu terus bertahan, hutang kita akan semakin bertambah.
Jadi, bagaimana kita mahu menyara kehidupan?
Kenapa ayah tiba-tiba buat begini?
Ayah minta maaf.
Ayah... tidak dapat berbuat apa-apa lagi.
Ayah juga terfikir, pada usia ayah ini,
ayah mahu memiliki rumah sendiri, yang boleh diwariskan kepada kedua-dua anak ayah.
Tapi...
walaupun ada banyak rumah di serata Seoul,
namun tiada satupun yang menjadi milik ayah.
Kedai roti yang membantu dalam membesarkan kamu berdua selama 30 tahun ini,
selepas ayah menjualnya, ini saja jumlah yang ayah berjaya dapat.
Cuma $5000.
Penat-lelah saya selama 30 tahun ini,
hanya bernilai $5000 saja akhirnya.
Kalau ingin menjadi hitam, jadilah hitam sepenuhnya.
Kau sudah baca bab 1, bukan?
Itu adalah keadaan aku ketika itu.
Apakah keadaan yang akan kau hadapi,
jenis godaan,
dan kesukaran yang akan kau alami,
dan apa saja yang akan menghalang laluan kau,
tiada cara untuk kau meramalnya.
Aku sudah bersedia.
Aku sudah bersedia untuk menjadi hitam sepenuhnya.
Kalau begitu, mari kita mulakan.
Bab 2 Cari Arnab Putih
Kau pasti tahu bahawa arnab putihlah yang telah membawa Alice masuk ke dunia Wonderland.
Kau tahu, bukan?
Ini tempat akulah.
Aku yang duduk di sini dulu.
Ke tepi.
Apa yang kau buat?
Restoran Perancis di Cheongdamdong, Etoile.
Makanan di sini paling kurang berharga $200.
Tapi ia dipenuhi oleh pelanggan wanita.
Tommy Hong sudah sampai!
Cara paling mudah dan pantas untuk masuk ke Cheongdamdong ialah
Tommy Hong.
Tommy Hong?
Pereka fesyen itu?
Salad asparagus, tanpa sos.
Ya.
Dia bermula sebagai seorang pereka fesyen tempatan.
Dengan pantas dia dapat menjadi pereka fesyen peribadi bagi kebanyakan para isteri orang kaya.
Kemudian, dia mula membantu mereka untuk mencari calon menantu perempuan yang sesuai.
Mereka tidak semestinya mahukan seorang gadis berada yang manja sebagai menantu.
Dia telah berjaya menjodohkan 58 perkahwinan.
Dan masih ada sedozen orang yang menunggu giliran untuk mendapatkan khidmatnya.
Dia ialah pereka fesyen Cheongdamdong yang paling terkenal.
Dan juga seorang Puan Tu. (Puan Tu - telangkai)
Puan Tu.
Tommy Hong akan menjadi
arnab putih yang akan membawa kau masuk ke Cheongdamdong.
Tapi, perlukah aku menggunakan khidmat orang seperti itu?
Kalau tidak,
kau ingat akan ada kejadian di mana kemalangan berlaku, yang akan membawa kepada pertengkaran,
dan lelaki itu akan berkata, "Awaklah orang pertama yang berani melayan saya sebegini!"
Kau menjangkakan sesuatu seperti itu?
Ataupun,
kau terjumpa dia secara kebetulan,
dia tertarik serta tertawan dengan kau, lalu jatuh cinta, begitu?
Memanglah itu boleh berlaku--
Itulah yang dipanggil cinta.
Tapi apapun, kau mestilah berjumpa dengannya dulu.
Adakah kau kenal mana-mana lelaki kaya di Gangnam yang masih bujang?
Kau ada kenal sesiapa yang seperti itu?
Tiada, bukan?
Bagi kau untuk mencari seseorang seperti itu,
memerlukan banyak masa, usaha dan wang.
Itulah kenyataannya di negara kita ini.
Baiklah.
Jadi, untuk mendapatkan arnab putih aku,
apakah perkara pertama yang perlu aku lakukan?
Kau ini betullah--
Kenapa sikap kau begini?
Kau ingat perkara ini begitu mudah?
Beritahu sajalah.
Apa yang patut aku lakukan dulu?
Penggayaan.
Pukul 4 petang esok, datanglah ke Etoile.
Datang dengan memakai pakaian yang kau fikir ialah gaya Cheongdamdong.
Saya ingatkan kakak tidak mahu menolongnya.
Apa yang kakak fikirkan?
Kamu tidak perlu masuk campur, uruskan saja perniagaan kamu.
Kamu membuka kedai di tempat yang begitu mahal, tapi cuma ada beberapa orang pelanggan!
Janganlah tukar topik.
Apa yang kakak mahu lakukan sebenarnya?
Sekurang-kurangnya, Han Se bukanlah jenis wanita yang kakak benci.
Dia seseorang yang tahu apa yang dia inginkan.
Bab 3
Yang murah bukanlah barang tiruan,
tetapi cara pemikiran yang murah.
Kau tidak beli semua itu, bukan?
Ada kedai di mana kita boleh menyewa pakaian berjenama.
Kasut tumit 6 sm, baju dengan potongan H.
Beg klasik dan kot bulu kapas.
Kau fikir inikah gaya Cheongdam?
Memakai pakaian berjenama?
Tidak.
Aku cuma mahu memenuhi cara pemikiran konservatif bodoh kebanyakan lelaki.
Ini ialah gaya pakaian tahun 70-an.
Kot bulu kapas yang sering dipakai oleh para menantu Cheongdamdong
ialah rekaan Coco Chanel pada tahun 1954.
Ia gaya retro klasik.
Kau mahu tampil anggun dan bersopan-santun.
Itu tidak salah.
Tapi,
cuba lihat di sekeliling kau.
Adakah kau nampak sesiapa yang membawa beg klasik seperti kau?
Beg itu adalah jenis yang diwariskan turun-temurun, bukan?
Si ibu akan mewariskannya kepada anak perempuannya, kemudian anak perempuan itu akan mewariskannya kepada anak perempuannya pula.
Aduhai.
Buat apa kau nak wariskan beg tangan?
Setiap musim, kita akan membeli beg tangan baru.
Beg tangan yang tidak lekang dek zaman atau gaya pakaian?
Itu...
hanya akan dilakukan oleh seseorang yang cuma mampu membeli sebuah beg berjenama saja sepanjang hayatnya.
Janganlah bawa beg seperti itu. Kau akan kelihatan miskin.
Kalau begitu, beg tangan yang bagaimana?
Kau kata, kau belanjakan banyak wang untuk membelinya.
Tentunya kau membeli beg tangan yang mana sekilas pandang saja orang sudah tahu yang ia beg berjenama, bukan?
Bukannya beg tangan berjenama yang diketahui oleh semua orang,
sebaliknya beg tangan yang mana apabila orang melihatnya, mereka akan bertanya,
"Oh, di manakah awak membelinya?"
Kau patut membawa beg tangan sebegitu.
Ia tidak semestinya mahal ataupun berjenama.
Ia sepatutnya padan dengan pakaian dan tidak terlalu biasa.
Tetapi bahannya mestilah berkualiti tinggi.
Sama juga dengan kasut.
Berjenama ataupun tidak, itu tidak penting.
Tetapi bahannya mestilah berkualiti,
dan sentiasa kelihatan seperti baru.
Baru?
Jangan berlari walaupun kau nak cepat.
Kalau tiada kereta, naiklah teksi.
Gaya Cheongdam bukannya sekadar tertumpu kepada barangan berjenama,
tetapi lebih kepada sentiasa kelihatan baru.
Kerana tiada apa yang perlu dikejar.
Status sosial bergantung pada apa yang dipakai.
Kau kata mahal atau tidak, itu tidak penting. Tapi ia tetap memerlukan wang.
Apa yang paling penting adalah... cara pemikiran.
Apa yang lebih penting daripada apa yang kau pakai atau bawa,
adalah mengapa kau memakainya dan membawanya.
Kau kena memahami cara pemikiran orang-orang kaya.
Kerana pandangan mereka cukup tajam dalam hal begini,
jadi kau tidak bolehlah meniru mereka dengan membuta tuli saja.
Kerana kalau begitu, kau langsung takkan dapat memahami cara pemikiran mereka.
Tetapi bahannya tetap perlu berkualiti tinggi,
dan gaya yang boleh menarik perhatian.
Sekarang kau sudah jelas dengan apa yang kau perlukan?
Ya. Kerja sambilan.
Kerja sambilan?
Kau mahu bekerja di Etoile?
Hei, di sini
ialah tempat di mana para wanita datang dengan penampilan yang sempurna demi menarik perhatian arnab putih.
Tapi kau pula mahu bekerja di sini?
Ketika arnab putih memerhatikan wanita,
aku pula akan memerhatikan arnab putih.
Sekarang aku tiada duit. Jadi aku tidak boleh mendapatkan apa yang aku perlukan.
Aku terpaksalah menggunakan cara lain.
Aku tidak tahu apa yang kau fikirkan. Tapi ingat,
di sini, cara yang biasa kau gunakan itu tidak berguna.
Sudah lama kita tidak bertemu.
Kamu sudah sampai.
Jean Thierry Cha?
Ya.
Saya rasa Pengerusi Jean Thierry Cha ialah jodoh yang sepadan untuk anak perempuan saya, In Hwa.
Tommy Hong, bantulah saya.
Oh, puan memilih waktu yang menarik untuk bertemu seseorang yang menarik.
Apa maksud kamu?
Saya memang merancang untuk bertemu dengan Pengerusi Jean Thierry Cha.
Kamu telah menerima komisen daripada orang lain?
Tidak juga. Ia boleh dikira komisen, tapi bukan komisen yang biasa.
Kau sukakan dia?
Gila!
Sampai di sini saja jadual untuk petang ini.
Tuan ada janji temu dengan pereka fesyen Tommy Hong pada pukul 6.30 petang.
Mesyuarat?
Saya akan memeriksanya.
Tapi, tuan--
Tentang... Seo In Chan.
Saya dengar dia menggunakan $5000 itu untuk melangsaikan hutang, dan kemudian melarikan diri.
Tuan berniat baik untuk membantunya, namun begini pula jadinya.
Han Se Gyeong berasa amat sedih atas apa yang terjadi.
Setiausaha Mun.
Ya?
Tolong pastikan yang nama Seo In Chan takkan sesekali disebut lagi di syarikat ini.
Baiklah. Saya akan memeriksa kalau tuan ada mesyuarat.
Han Se Gyeong. Saya Setiausaha Gim. Tentang Seo In Chan--
Pengerusi berasa bimbang--
Awak tak apa-apa
Pengerusi. Tuan ada mesyuarat yang perlu dihadiri.
Oh, baiklah.
Hebat betul!
Awak tahu berapa banyak pencarian telah saya lakukan?
Tapi kenapa awak tiba-tiba mahu tahu tentang Tommy Hong?
Saya tidak boleh beritahu awak sekarang. Tapi apa yang pasti adalah,
kalau awak membantu saya, saya akan hadiahkan awak sebuah beg tangan berjenama.
Hei, Han Se! Apa lagi yang awak perlukan?
Awak mahu saya mencari semua perkara yang berkaitan dengan Tommy Hong?
Ya. Tolong cari semuanya secepat mungkin. Terima kasih ya.
Awak tak apa-apa?
Dengan itu, usahasama kita dengan GN Fashion
bukan sekadar memberikan manfaat dari segi harga kepada para pelanggan
tetapi juga manfaat dari segi psikologi kerana mereka dapat memiliki barangan Artemis.
Seiringan dengan imej jenama Artermis Korea,
dan imej GN Fashion yang terkenal, maka adalah lebih mudah untuk pengguna mendekati kita.
Gaya klasik Artemis yang unik--
Ya. Saya tak apa-apa.
Tiada tanda ombak. (~~)
"Ya", titik. "Saya tak apa-apa", titik.
Demi menepati tarikh akhirnya, kami akan mengedarkannya kepada setiap cawangan.
Apa maksudnya tak apa-apa?
Apa? Jangan menyibuklah.
Se Gyeong.
Ya, Penolong Pengurus.
Buat semua ini.
Dan ambilkan kasut saya juga.
Ya, saya faham.
Sekarang kami akan melaporkan usul bahagian pemasaran.
Saya cuma ingin tahu--
Pengerusi berasa bimbang.
Dengan gaya unik dan kontemporari--
Kontemporari.
Ada apa-apa yang Pengerusi tidak puas hati?
Dengan jenama yang kita ada, kenapa kita memerlukan usahasama ini?
Beg kita laris dijual di Korea, cuma agak lemah di bahagian pakaian.
Kalau ia hanya akan melemahkan jenama kita, maka tidak perlulah kita melakukannya.
Ya, saya faham.
Teruskan.
Apakah cara terbaik untuk menarik golongan pengguna yang lebih muda?
Awak tidak balas pesanan saya. Awak sibuk sangatkah?
Kenapa awak tidak membalas pesanan?
Awak pasti sangat sibuk.
Adakah awak tidak mempedulikan pesanan saya?
Ini ialah maklumat profil para pereka GN Fashion.
Terdapat 7 pereka fesyen termasuklah Ketua Kumpulan Sin In Hwa.
Jika pesanan saya mengganggu awak, berterus-terang sajalah.
Kami merancang untuk mengadakan mesyuarat mingguan dengan pasukan rekaan GN Fashion.
Teruskan. Gunakan konsep seperti gaya kontemporari New York. Faham?
Han Se Gyeong!
Setiausaha Gim.
Kenapa awak tidak menjawab panggilan saya?
Panggilan awak?
Ada apa-apa berlakukah?
Terputus.
Terputus? Apa yang terputus?
Perbualan kita. Bukankah kita sedang berbual?
Apa?
Macam mana awak boleh putuskan saya semasa kita sedang berbual?
Saya juga bertanyakan satu soalan kepada awak.
Tapi kenapa awak memutuskan perbualan kita begitu saja?
Cuba fikirkan. Kita sedang berbual dan tiba-tiba terputus,
apa yang akan terlintas di fikiran saya? "Ada sesuatu terjadikah?" "Adakah dia pengsan?"
Bayangkan betapa risaunya saya sehingga saya bergegas ke sini untuk mencari awak.
Awak datang ke sini untuk bertengkar dengan saya disebabkan saya tidak membalas pesanan awak?
Bertengkar? Saya cuma bertanya.
Saya cuma ingin tahu kenapa awak tidak membalas pesanan saya.
Awak tahu yang kelakuan awak sangat aneh sekarang, bukan?
Saya minta maaf kerana tidak dapat membalas pesanan awak. Tapi...
awak sendiri boleh lihat yang saya sangat sibuk sekarang.
Mana boleh awak buat begitu? Kenapa ada begitu banyak barang?
Kan awak tahu yang saya perlu menjalankan tugasan untuk Puan?
Bukankah begitu cara kita bertemu tempoh hari?
Ah, betul tu.
Si Seo Yun Ju itu--
Boleh awak tolong saya?
Banyak betul barangnya.
Tolong keluarkan sajalah. Tolong tutupkan.
Walau apapun, mana boleh syarikat ini buat begini.
Bukankah syarikat ini tersenarai di bursa saham?
Para pemegang sahamnya tahukah yang awak diambil bekerja
untuk menjalankan tugasan peribadi seperti ini? Teruk betul syarikat ini!
Setiausaha Gim.
Ya?
Setiausaha Gim, adakah ini kali pertama awak berjumpa orang seperti saya?
Apa maksud awak?
Bukankah Artemis juga ada pekerja kontrak seperti saya?
Kenapa awak tiba-tiba bertanya tentang syarikat saya?
Kalau tiada hal lain lagi, saya nak masuk ke dalam dulu.
Setiausaha Mun.
Ya?
Ada seorang yang tertinggal, Han Se Gyeong.
Han Se Gyeong?
Han Se Gyeong cuma seorang pekerja kontrak.
Pekerja kontrak?
Masalahnya sekarang bukan sama ada dia pekerja tetap atau sementara.
Mereka mengambil pekerja kontrak bukan sebagai pereka fesyen,
tetapi untuk menjalankan tugasan bagi isteri presiden mereka?
Apa?
Hubungi GN.
Beritahu yang mereka tertinggal maklumat profil salah seorang pereka fesyen mereka.
Han Se Gyeong?
Ya. Pihak Artemis meminta maklumat profil Han Se Gyeong.
Macam mana Artemis boleh tahu tentang Han Se Gyeong?
Hantarkan ia ke sana.
Ya.
Han Se Gyeong.
Ya, Ketua Kumpulan.
Adakah awak kenal sesiapa di Artemis?
Tidak, saya tidak kenal sesiapa.
Baiklah.
Penolong Pengurus Gim. Kasut tuan.
Tempat kedua di dalam kelas?
Maklumat profil Han Se Gyeong,
adakah ia mencukupi?
Gim Bong Bi, Choe Seok, Pak Jin Ju.
Mereka semua ialah pereka fesyen lulusan universiti tempatan, bukan?
Apa?
Tommy Hong.
Tommy Hong juga sama.
Mereka semua ini...
adakah kelayakan mereka lebih rendah berbanding lulusan universiti luar negara?
Tidak semestinya.
Itulah!
Cuba lihat. Satu-satunya kekurangan Han Se Gyeong adalah kerana dia tidak belajar di luar negara.
Bukankah dia boleh berbahasa Perancis?
Tapi apa?
Pekerja kontrak?
Jelas sekali,
kemungkinan mereka telah menipunya dengan menjanjikan yang dia akan menjadi pekerja tetap dalam masa setahun.
Setelah mereka memerah keringatnya habis-habisan, mereka akan memecatnya.
Syarikat kita juga begitu.
Kenapa kamu asyik sebut tentang syarikat kita?
Apa pula? Ini kali pertama saya menyebutnya.
Syarikat kita menerima arahan dari ibu pejabat.
Kerana syarikat kita ialah jenama global!
Tapi kenapa pula syarikat-syarikat tempatan ini hanya mahukan pereka fesyen lulusan universiti luar negara?
Bukankah itu tidak adil bagi orang yang berbakat seperti Han Se Gyeong?
Betul tak?
Kalau begitu, kenapa tuan tidak mengambil saja Han Se Gyeong bekerja di syarikat kita?
Kamu tak dengarkah apa saya cakap tadi?
Dia seorang pereka fesyen!
Adakah syarikat kita mengambil pereka fesyen bekerja?
Pihak ibu pejabat yang melakukan semua itu.
- Kalau begitu, tuan boleh mengesyorkan dia bekerja di syarikat lain-- - Sudah! Keluar! Keluar!
Cepat!
Kenapalah aku tidak terfikir tentang itu?
Aku ni.
Adakah kau memerlukan seorang pereka fesyen?
Ini ialah menu istimewa kami hari ini.
Sup asparagus dengan lardon. (lardon - sejenis bahagian daging)
Epal dimasak dengan puri buah berangan dan foie gras. (foie gras - hati angsa)
Bawang dimasak dengan wain merah dan kentang berisi daging tenderloin.
Kami boleh gantikan lardon dengan lentil, (lentil - kacang dal)
manakala tenderloin dan foie gras digantikan dengan truffle. (truffle - sejenis cendawan)
Awak pasti orang baru di sini.
Siapa yang memberitahu awak?
Apa?
Yang saya ialah seorang vegetarian.
Bukankah awak sudah tahu?
Kemeja encik adalah dari Stella McCartney.
Seluar dari Lynne.
Kasut dari Elizabeth Olsen.
Mereka semua ialah pereka fesyen yang tidak menggunakan kulit asli.
Sebab itulah.
Saya akan pesan seperti yang awak cadangkan.
Ya.
Kami akan segera menyiapkannya untuk encik.
Ya.
Saya akan ke sana sekarang.
Saya akan hubungi awak setelah saya sampai.
Perlukah saya sediakan kopi untuk encik?
Tidak perlu.
Lain kali saja.
Pandangan awak...
amat bagus.
Han Se Gyeong.
Ya. Terima kasih.
Saya menikmati makan malam itu.
Jangan cakap tentang syarikat kami!
Syarikat kami berbeza!
Syarikat kami adalah jenama global!
Jenama global!
Apa halnya?
Sudah tiba masa untuk janji temu.
Janji temu?
Ya.
Ah, Tommy Hong.
Mari kita pergi.
Selamat datang.
Kenapa kau datang ke sini?
Bagaimana perkembangan kau dengan Tommy Hong?
Kalau kau menghampiri dia dengan terlalu pantas dan dia tidak menyukai kau, habislah.
Tapi kau pula cuba menghampirinya dengan bekerja sambilan di sini,
adakah itu masuk akal?
Ia sudahpun bermula.
Jadi apa yang telah kau lakukan?
Bagaimana kau melakukannya?
Saya berterima kasih atas apa yang telah tuan katakan.
Tuan langsung tidak seperti yang disebut dalam khabar angin.
Khabar angin?
Disebabkan tuan tidak pernah tampil di media,
jadi orang ramai membuat andaian sendiri tentang tuan.
Nampaknya ia bukan khabar angin yang baik, bukan?
Kali ini, mari kita mulakan khabar angin yang baik.
Saya akan mengadakan jamuan bersama rakan-rakan.
Jemput datang jika ada masa terluang.
Di kedai awak, Tommy Hong?
Ya.
Ada berapa orang pereka fesyen di kedai awak?
Lebih kurang 10 orang.
Yakah?
Tommy Hong, memandangkan awak ialah pereka fesyen tempatan,
berbeza dengan syarikat kami,
yang berjenama global,
awak pasti lebih suka mengambil pereka fesyen lulusan universiti tempatan.
Ya, lebih kuranglah--
Kalau begitu, saya mahu mengesyorkan seorang pereka fesyen.
Tommy Hong lebih sukakan pereka fesyen Inggeris
seperti John Galliano dan Stella McCartney.
Tracey Emin dan Marc Quinn pula
ialah seniman kontemporari Inggeris yang digemarinya.
Sejak 5 tahun kebelakangan ini, sudah 23 kali dia ke England atas urusan perniagaan.
Minggu depan, dia akan menghadiri upacara perasmian muzium beg tangan,
dan pameran buku bergambar Perancis oleh Grinch.
Dia juga akan menghadiri pertunjukan fesyen Monica Boutique.
Semua maklumat itu kau dapati dalam masa yang begitu singkat?
Kalau kau mencari tentang Tommy Hong di internet, ada 2700 rencana mengenainya,
2300 gambar,
dalam 2500 catatan blog mengenainya,
dan lebih kurang 1000 klip video.
Aku juga bercadang untuk mendapatkan 3 kerja sambilan lagi,
yang mana semuanya termasuk dalam jadual harian Tommy Hong.
Dia pergi ke kedainya pada pukul 10 pagi.
Dia akan keluar dari pukul 11 hingga 1 petang,
dan pada pukul 5 hingga 7 petang.
Jadi, apa yang telah kau lakukan hari ini?
Dari semua kedai yang Tommy Hong lawati dalam masa 5 tahun ini,
dan restoran yang selalu dikunjunginya, aku mendapat tahu sesuatu.
Tommy Hong ialah seorang vegetarian.
Betulkah?
Semasa aku mencadangkan menu mengikut citarasanya,
dia melihat tanda nama aku.
Aku sangat bencikan kau dulu,
kau tahu kenapa?
Sejak zaman sekolah menengah lagi,
kau sentiasa berusaha dengan begitu kuat dalam segala-galanya.
Kekampungan betul.
Sekarang pun,
kau masih kelihatan begitu.
Namun cara ini
nampaknya mungkin berkesan dalam hal ini.
Tetapi,
jangan bertindak dengan terlalu terburu-buru.
Kau telah melakukan lebih daripada apa yang sepatutnya.
Dia seorang yang amat tekun dan jujur, sifat yang jarang ada sekarang.
Sekarang dia bekerja di salah satu syarikat rekaan fesyen ternama di Korea,
tapi saya rasa dia mungkin mahukan perubahan.
Bolehkah awak berjumpa dengannya?
Sudah tentu. Namanya?
Han Se Gyeong.
Han Se Gyeong?
Berikan saya maklumat berkenaan cara untuk menghubunginya dan saya akan berjumpa dengannya nanti.
Kalau awak berjumpa dengannya, tolong jangan beritahu dia
yang saya telah mengesyorkan namanya kepada awak.
Baiklah.
Saya akan buat begitu.
Saya minta tolong ya?
Coraknya unik.
Apakah jenamanya?
Ini hasil buatan tangan.
Ada orang menghadiahkannya kepada saya.
Begitu rupanya.
Kalau begitu, kita jumpa lagi.
Pengerusi.
Saya Tommy Hong.
Wanita?
=Ya, tetapi=
=wanita itu tidak kelihatan seperti jenis wanita yang dia sukai.=
=Saya akan menyiasat perkara ini dengan lebih mendalam.=
Kamu siasatlah dulu.
Sekarang saya berada di luar.
Kita berbincang lagi nanti.
Wanita?
Seorang wanita.
Selamat datang, Pengerusi. Selamat datang.
Jadi, kita akan membina gedung membeli-belah kita pada jarak 200 meter dari sini?
Ya.
Ia melibatkan keluasan tanah yang besar meliputi kawasan apartmen, akuarium, kedai-kedai,
dan pelbagai jenis perniagaan.
Berapakah jumlah jualan bulanannya?
Ia dianggarkan berjumlah $1.6 juta.
Sejak kita ke sini, ada apa-apa masalah timbul?
Setelah Pasar Raya JK dibuka di sini, beberapa peniaga kecil telah gulung tikar.
Disebabkan peningkatan kos--
Apa halnya pula itu?
Lepaskan!
Hentikannya! Aku membelinya dengan duit aku sendiri!
Aku boleh buat apa saja yang aku mahu dengannya!
Ini cuma berharga $2! Adakah itu masuk akal?
Mereka umpama mahu membunuh aku!
Sudah 30 tahun aku membuka kedai roti!
Aku tak mungkin dapat menawarkan harga semurah ini!
Tak mungkin aku dapat menyainginya!
Apa yang encik lakukan?
Lelaki itu, bukankah dia pemilik Kedai Roti Han?
Yalah! Kedai roti yang di seberang jalan itu.
Adakah perniagaannya lingkup kerana pasar raya ini?
Aku membelinya dengan duit aku sendiri! Aku boleh buat sesuka hati aku!
Lepaskan!
Lepaskan aku!
Lepaskan! Lepaskan!
Ambil gambar semasa saya sedang tunduk.
Apa?
Betul-betul semasa saya sedang tunduk.
Faham?
Ya.
Salam sejahtera.
Saya Pengerusi Syarikat Royal, Cha Il Nam.
Kalau tidak keberatan, bolehkah encik memberitahu saya
tentang apa yang telah terjadi?
Di internet, mereka menggelar tuan "Roti Chun Nam."
Nampaknya Pasar Raya JK kurang gembira dengan semua ini.
Ia ditambah dengan polisi mereka yang tetap berniaga walaupun pada hari kelepasan am,
selain isu berkenaan pemilik kedai kecil yang terpaksa gulung tikar.
Ia mendapat respon yang hangat daripada orang ramai.
Bagaimana dengan video?
Bagus sekali.
Di manakah Han Deuk Gi?
Dia sedang menunggu tuan.
Baiklah!
Saya sudah ada jawapannya!
Izinkan saya memperkenalkan diri saya sekali lagi.
Saya ialah Cha Il Nam.
Silakan duduk.
Saya dengar sehingga Pasar Raya JK dibuka,
awak ialah pemilik Kedai Roti Han?
Ya.
Saya dengar sudah 30 tahun awak membuat roti yang enak-enak.
Ya.
Itu--
Jadi sepanjang 30 tahun itu,
awak juga pernah menyebabkan kedai roti berhampiran gulung tikar.
Apakah perbezaan antara Encik Han dengan Pasar Raya JK atau seseorang seperti saya?
Dalam perniagaan, sudah tentulah kita tidak dapat lari daripada persaingan.
Awak tidak bolehlah main kotor.
Awak tahu tentang sukan tinju, bukan?
Apa?
Adakah perlawanan antara seorang peninju 'lightweight' dengan 'heavyweight' dikira satu perlawanan yang adil?
Seorang anak kecil... yang dipukul oleh seorang dewasa,
apabila anak kecil itu merayu supaya dia tidak dipukul lagi,
adakah itu dikira bermain kotor?
Apa kita boleh buat tentang itu?
Siapa yang kuat, dialah yang akan menang. Begitulah lumrah dunia ini.
Ya.
Yang kuat akan menang.
Orang yang menang memperoleh segala-galanya.
Orang yang kalah pula akan kehilangan segala-galanya.
Itukah maksud awak?
Ya.
Sebab itulah saya rasa seperti mahu mati.
Tetapi...
perlukah kita kehilangan segala-galanya andai kata kita kalah?
Semua orang juga mahu terus hidup.
Tidak bolehkah kalau kita terus hidup bersama-sama?
Apabila saya menjual roti, saya hanya untung 10 sen.
Orang seperti awak,
tidak mengerti betapa bernilainya 10 sen itu!
Presiden Han.
Adakah awak tahu kenapa saya membawa awak ke sini?
Mari kita cari cara untuk terus hidup bersama-sama.
Di dunia ini,
adakah itu mungkin?
Saya mahu awak bekerja dengan saya.
Saya dengar awak akan membuka sebuah pasar raya di kejiranan saya.
Berita tentang itu telah tersebar.
Adakah awak cuba mempergunakan saya kerana itu?
Kalau begitu biarlah saya mempergunakan awak, ya?
Hari ini ialah hari perasmian bagi Projek Belon Putih.
Terima kasih semua kerana sudi datang pada hari ini.
Silalah sebarkan hal ini.
Saya berjanji bahawa seperti belon putih,
saya akan membina pasar raya yang akan menunaikan impian anda.
Terima kasih semua.
Terima kasih.
Sebagai satu langkah penyelesaian kepada pengembangan perniagaan syarikat-syarikat besar
dan untuk membantu kedai-kedai kecil yang terkesan akibat pembukaan pasar-pasar raya besar,
=Bagi pemilik kedai yang mahir dan berpengalaman,=
=Projek Belon Putih ini bertujuan untuk menyediakan peluang pekerjaan kepada mereka.=
=Bagi Projek Belon Putih yang dilancarkan oleh Pengerusi Syarikat Royal, Cha Il Nam,=
=penerima pertama ialah Encik Han Deuk Gi yang telah membuka kedai roti di kejiranan ini selama 30 tahun.=
=Dia telah dipilih sebagai penerima pertama projek ini.=
Mereka tidak menyatakan yang ia hanyalah kontrak selama setahun.
Tapi apa kita boleh buat? Kita perlu melakukannya.
Kita perlu melakukannya. Kita perlu melakukannya.
Tindak balas awak amat mengagumkan.
Banyak yang kamu boleh belajar daripada aku, bukan?
Awak memang pandai memperdayakan orang.
Begitulah orang seperti kita boleh terus hidup,
bukan begitu?
=Memperdayakan?=
=Tiada siapa yang terpedaya.=
=Mereka semua berpura-pura yang mereka telah terpedaya.=
=Itu bukan perkara yang paling penting.=
=Tetapi untuk membuatkan mereka tidak mempunyai sebarang pilihan lain.=
=Faham?=
Kamu masih terlalu lembut hati.
Belajarlah!
Jangan biarkan ada khabar angin tentang kamu tersebar.
Khabar angin? Khabar angin apa?
Budak ini. Aku dengar kamu ada teman wanita.
Apa?
Bagaimana orangnya dia?
Siapa yang beritahu awak?
Siapa yang beritahu perkara yang tidak masuk akal itu?
Lagipun, apa kaitannya dengan awak kalau saya ada teman wanita atau teman lelaki?
=Hei, hei!=
Selamat datang.
Berikan secawan kopi.
Ini kopi tanpa kafein.
Ini pun awak tahu?
Saya ialah peminat encik.
Han Se Gyeong?
Ya.
Itu jenama apa? Coraknya unik.
Saya membuatnya sendiri.
Ini hasil buatan tangan.
Ada orang menghadiahkannya kepada saya.
Ah, begitu rupanya.
Awak seorang pereka fesyen, bukan?
Ya. Bagaimana encik tahu?
Adalah caranya.
Dia telah menyelidiki latar belakang saya?
Apakah hubungan kau dengan Jean Thierry Cha?
Saya menikmati makan malam semalam kerana awak.
Awak seorang yang amat prihatin.
Terima kasih.
Awak kata awak ialah peminat saya. Kenapa?
Bukannya mudah untuk pereka fesyen universiti tempatan mencapai kedudukan seperti encik.
Itu menunjukkan betapa kemahiran encik amat mengagumkan.
Dan encik mempunyai rangkaian kenalan yang begitu luas bagi seorang pereka tempatan,
itulah yang membuatkan saya mengagumi encik.
Adakah saya telah menyinggung perasaan encik?
Saya tiada maksud lain.
Saya cuma tahu bahawa dengan adanya orang di sekeliling yang boleh membantu,
itu adalah sesuatu yang amat membahagiakan.
Saya telah faham tentang itu sekarang.
Se Gyeong, adakah awak dikelilingi oleh orang yang boleh membantu awak?
Ya, sudah tentu.
Tommy Hong, awaklah orangnya.
Pengerusi Jean Thierry Cha.
Kalau awak ada masa Ahad ini, sudikah awak datang?
Saya akan mengadakan jamuan.
Ada banyak tetamu yang akan hadir.
Se Gyeong, saya rasa ini akan menjadi satu pengalaman yang berharga bagi awak.
Jamuan?
Pengerusi. Saya Tommy Hong.
Ah, ya.
Awak dah jumpa dia? Apa pendapat awak?
Yakah?
Baguslah.
Jamuan?
Kalau ada masa, saya akan datang.
Baiklah.
Jamuan Tommy Hong?
Ini petanda yang baik, bukan?
Ia terlalu pantas.
Kan aku dah kata, ia terlalu pantas.
Kenapa?
Bukankah ini juga bagus untuk kau?
Kau sudah sehari lebih dekat untuk tidak terlibat dengan aku lagi.
Jadi, tolonglah aku.
Aku tidak pernah pergi ke jamuan seperti itu sebelum ini.
Tolonglah aku.
Tema pakaian?
'Cocktail chic'.
Kalau begitu, elakkan pakaian berenda, bercetak dan bertingkat-tingkat.
Cukup dengan corak yang ringkas.
Pilihlah antara warna hitam atau putih.
Solekan perlu kelihatan semulajadi dan segar.
Kalau kau ada wang yang cukup, pergilah ke butik Lee Young Mi.
Tiada seorangpun tetamu di jamuan itu yang mengenali kau.
Itu bermakna tiada orang yang akan tertarik kepada kau.
Walau bagaimanapun, ada caranya untuk menarik perhatian mereka.
Bab 4
Jangan gugup. Jangan malu.
Saya akan ambilkan kot cik.
Dalam sebuah jamuan, cara paling mudah untuk menarik perhatian adalah,
setelah kau sampai, berdiri di pintu masuk dan tunggu selama 10 saat.
Ketika ini, yang paling penting adalah keyakinan diri.
Katakan kepada diri kau berulang-ulang: "Aku sedang menanti seseorang".
"Seseorang akan datang untuk mengiringiku."
Se Gyeong.
Selamat datang.
Sila ikut sini.
Champagne?
Ya.
Hei!
Naik juling mata kau.
Inilah kesilapan yang sering dilakukan oleh wanita.
Mata jadi begini melihat wain yang masih ada di dalam gelas.
Perhatikan.
Awak mahu menyapa beberapa tetamu lain?
Apa dia?
Jangan sesekali berasa gugup.
Kau tahu apakah perkara yang paling malang?
Berdiri di suatu sudut seorang diri dan kelihatan kekok.
Kalau nak bersendirian, kenapa datang?
Ya.
Silakan.
Selidiklah siapa yang akan menghadiri jamuan itu dan buat satu pangkalan data.
Nama, pekerjaan,
minat, latar pendidikan, kemahiran istimewa dan sebagainya.
Penulis?
Ini ialah Encik Pak Sang Yeon. penulis drama "Tree with Deep Roots."
Ini ialah pereka fesyen, Han Se Gyeong.
Salah satu falsafah utama Jeong Do Jeon adalah untuk memperluas perhubungan.
Tetapi orang terbaik yang telah menggunapakai idea ini ialah Raja Sejong.
Wah! Inilah kali pertama saya mendengar orang berkata sebegitu.
Macam mana awak boleh tahu semua itu?
Bagaimana satu hidangan dipersiapkan, dengan menilai proses dan nilainya.
Tepat sekali.
Jika seseorang perlu memilih antara semangkuk sup bernilai $5 dengan $12,
mereka sentiasa berpendapat yang lebih mahal itu pastinya lebih baik.
Saya pergi ke Daegu semata-mata untuk menyaksikan perlawanan itu.
Saya mahu melihat sendiri bagaimana pemain besbol, Lee Seung Yeop, melakar sejarah.
Jadi, awak telah dapat menyaksikan perlawanan itu secara langsung?
Ya, betul tu. Costa Rica.
Itu ialah negara yang paling gembira.
Taraf hidupnya tinggi. Jumlah pendapatannya rendah. Tahap keselamatan juga tidak begitu baik.
Tapi mengapa penduduk di situ begitu gembira?
Ada sebuah buku yang membincangkan berkenaan hal itu.
Saya teringin untuk membaca buku itu secepat mungkin.
Tetapi orang yang paling penting di jamuan itu bukanlah para tetamunya.
Tunjukkan kepada Tommy Hong betapa terkenalnya kau di kalangan mereka.
Itulah kuncinya.
Yakah? Saya minta diri sebentar.
Selamat datang, Pengerusi.
Awak datang tepat pada masanya. Silakan.
Han Se Gyeong juga ada di sini.
Han Se Gyeong?
Saya telah mengundangnya ke sini.
Saya rasa ini adalah satu pengalaman yang berharga buatnya.
Dia di sebelah sana. Biar saya panggil dia.
Kenapa tak jawab telefon?
Apa yang awak lakukan?
Setiausaha Gim, apa yang awak lakukan di sini?
Saya datang bersama Pengerusi.
Pengerusi?
Pengerusi datang?
Di mana? Di manakah dia?
Saya teringin bertemu Pengerusi dan mengucapkan terima kasih kepadanya.
Jumpa dia apanya? Awak fikir dia ada banyak masa untuk bertemu orang seperti awak?
Ya, Pengerusi.
Ya.
Panggilan daripada Pengerusi.
Pengerusi?
Ya, ya.
Ya, Pengerusi.
Ya, saya faham. Saya datang sekarang juga.
Ya, saya faham.
Awak suka mojito? (mojito - minuman berisi rum, jus limau, pudina)
Hei, cepat bawa kereta ke sini. Kamu di mana?
Cepat sikit!
Saya Jang Myeong Ho.
Saya Han Se Gyeong.
Minumannya okey?
Ya. Mojito gaya Cuba adalah yang terbaik.
Betul. Akhir-akhir ini ada banyak gaya minuman baru, tapi gaya klasik masih yang terbaik.
Betul. Saya dengar Ernest Hemingway juga sukakan mojito gaya Cuba.
Kalau tidak silap, Hemingway pernah menulis mengenainya di sebuah bar di Cuba.
"Mojitoku di La Bodeguita."
"Daiquiriku di El Floridita." (daiquiri - minuman berisi rum dan jus limau)
Betul tu. Macam mana awak tahu?
Setiap tahun saya akan pergi ke bar itu.
Betulkah?
Awak mempunyai minat yang hampir sama dengan saya.
Nampaknya begitulah.
Han Se Gyeong. Kau lakukan dengan bagus sekali.
Saya harap kita akan dapat bertemu dengan lebih kerap kelak.
Alangkah baiknya kalau kita dapat bertemu di Cuba.
Ya.
Pengerusi Jang... bagus juga orangnya, bukan?
Ya. Minat kami lebih kurang sama.
Baguslah kalau begitu.
Nah.
Apakah ini?
Saya terdengar perbualan kamu berdua yang mengatakan kamu mahu bertemu dengan lebih kerap.
Apa dia?
Dalam lingkungan ini, ada banyak pilihan yang bagus-bagus, bukan?
Orang seperti Pengerusi Jang,
sudah dikira sangat bagus sekali.
Apa maksudnya?
Adakah dia mahu menguji aku?
Se Gyeong seorang yang bijak.
Sejujurnya, saya dan Se Gyeong
masih dianggap sebagai orang luar di sini, bukan?
Daripada menjadi seorang pereka fesyen yang mungkin takkan berjaya,
adalah lebih baik untuk menerima bantuan daripada orang lain.
Bantuan?
Awak tak perlulah berpura-pura di depan saya.
Awak juga yang kata bahawa ada orang yang membantu awak.
Bukankah awak mahu saya membantu awak untuk mencari lebih banyak orang sebegitu?
Apa?
Jadi, ini ialah--
Tempat pertemuan seterusnya antara awak dengan Pengerusi Jang.
Tahniah.
Pengerusi Jang kata dia sangat menyukai awak.
Jadi...
"pilihan bagus" yang awak maksudkan ialah--
Penaja.
Bukankah itu yang awak mahukan?
Saya harap kita akan dapat bertemu dengan lebih kerap kelak.
Alangkah baiknya kalau kita dapat bertemu di Cuba.
Saya minta maaf, tapi saya rasa ada salah faham di sini.
Tolong pulangkan ini kepadanya.
Salah faham?
Bukankah awak ada hubungan seperti itu dengan Jean Thierry Cha?
Apa?
Kalau tidak, kenapa dia mengesyorkan awak sebagai pereka fesyen?
Pereka fesyen?
Jadi, begitulah awak tahu saya seorang pereka fesyen?
Ya, saya dapat tahu daripada Pengerusi.
Nanti dulu.
Jadi, dia bukan penaja awak?
Kalau begitu, apakah hubungan sebenar awak dengan Pengerusi Cha?
Kalau saya beritahu pun, awak takkan percaya.
Maaf, saya terlupa.
Mula-mula, kita perlu bincangkan harganya, bukan?
Pertama, Pengerusi Jang amat berpuas hati dengan awak.
Sudah tentulah setiap orang mempunyai citarasa yang berbeza.
Tetapi kalau ikutkan, awak tidaklah sehebat mana.
Macam mana? Awak mahu kadar harga satu malam atau--
Kenapa lambat sangat?
Tuan yang suruh saya datang semula dalam masa 2 jam.
Kenapa cepat sangat tuan nak pulang?
Mari kita pergi. Cepat!
Baiklah.
Nanti, tunggu sekejap.
Han Se Gyeong!
Awak sudah mahu pulang?
Apa yang ada di muka awak itu?
Adakah itu sos kicap?
Sos kicap, kan? Adakah awak tertumpahkannya?
Macam mana awak boleh tertumpah sos kicap di muka awak?
Adakah Pengerusi telah mengesyorkan saya?
Apa awak kata?
Adakah Pengerusi mengesyorkan saya kepada Tommy Hong sebagai pereka fesyen?
Kenapa? Ada apa-apa yang tidak kena, kah?
Tolong beritahu ini kepada Pengerusi.
Sepanjang masa ini, saya sangat berterima kasih kepadanya.
Tetapi mulai sekarang, tolong beritahu dia supaya tidak lagi risau mengenai saya.
Apa yang terjadi? Kenapa awak begini?
Kenapa Pengerusi buat begitu?
Kenapa dia menolong saya dan risau akan saya,
sedangkan kami tidak pernah bertemu antara satu sama lain?
- Itu-- - Setiausaha Gim, awak pun tidak tahu, bukan?
Ini adalah kali pertama saya bertemu seseorang seperti dia.
Dalam hidup saya yang malang dan tiada arah tuju,
Pengerusilah orang pertama yang begitu.
Tapi, apa masalahnya?
Pertolongan Pengerusi,
tidak sesuai untuk saya.
Ia telah menimbulkan salah faham orang lain.
Salah faham? Salah faham apa?
Apa yang awak dengar?
Apa yang mereka cakap kepada awak?
Mungkinkah, Tommy Hong cakap sesuatu--
Setiausaha Gim, awak tidak perlu tahu.
Bukan saya, tapi Pengerusi yang mahu tahu.
Sebab itulah, tolong beritahu Pengerusi
supaya jangan peduli tentang saya lagi.
Tolonglah, saya merayu pada awak.
Saya betul-betul tidak faham!
Kenapa awak begini? Apa yang terjadi sebenarnya?
Bagi seseorang seperti saya-- Pertolongan itu satu penghormatan yang terlalu besar.
Saya telah ditanya sama ada Pengerusi Jean Thierry Cha... ialah penaja saya.
Perkara ini--
Adakah Tommy Hong yang melakukannya?
Mungkin itulah yang selayaknya bagi saya.
Helo?
Semua berjalan lancar?
Kau... memang hebat.
Kekuatan mental dan usaha kau
untuk mencapai kedudukan kau sekarang--
Aku rasa aku sudah lebih memahaminya sekarang.
Maafkan aku kerana memandang rendah terhadap kau.
Aku betul-betul minta maaf.
Ada apa-apa yang berlaku, kah?
Dia tanya sama ada aku telah ditaja.
Tapi, aku rasa tidak salah juga sebenarnya.
Jadi?
Adakah kau telah naik marah dan pergi begitu saja?
Ya.
Aku--
=Perempuan bodoh.=
=Hei, Han Se.=
Sedarlah.
Kau fikir kau tahu apa yang aku rasakan?
Jangan berguraulah. Kau tak mungkin tahu.
Kalau kau benar-benar tahu--
Kalau ingin menjadi hitam, jadilah hitam sepenuhnya.
=Kalau ingin menjadi hitam, jadilah hitam sepenuhnya.=
Tanpa meninggalkan walau satupun bulu pelepah putih.
Kau masih ingat rupanya
apa yang aku tuliskan di dalam diari itu.
Aigoo. Saya minta maaf atas kejadian tadi.
Masalah kecil saja. Maafkan saya.
Pengerusi, saya minta maaf.
- Tadi itu-- - Carilah orang lain.
Ya, saya akan berusaha untuk mencarinya.
Saya akan mencari orang yang sesuai untuk Pengerusi--
Pengerusi!
=Hari ini, kau telah kehilangan arnab putih terbaik.=
Sekarang, hanya tinggal satu cara saja.
Cari arnab putih yang baru.
Arnab putih yang baru?
Tommy Hong.
Kau pernah menonton cerita Ben Hur, bukan?
Apa?
Arius muda sangat panas baran.
Ingat ini.
Pengerusi Artemis yang baru juga sangat panas baran!
-=Awak tak apa-apa? ~~^^ =-
-=Han Se Gyeong=-
-=Pengerusi Cha Il Nam=-
-=Penulis drama: Pak Sang Yeon=-
-=Pemandu Gim=-
-=Sukakan Mojito gaya Cuba.=-
-=Seo Yun Ju=-